Arco de łe Scałete

Ł'Arco de łe Scałete el xe on arco sełebrativo poxisionà a Vicensa in piasałe Fraccon e edifegà intel 1595, del cuałe el projeto xe atribuio a Andrea Paładio.

 Storia e descrision 
Cołocà al marxene sud orientałe del sentro storego de ła sità, l'arco el segna on dei prinsipi de percorsi de sałita al Santuario de ła Madona de Monte Berego (nato inte i primi ani del XV secoło), cueło costruio aposta da łe Scałete, 192 scałini sudivixi rati che raprexentava l'unego punto de entrada da ła sità al santuario prima de ła reałixasion, a meta del XVIII secoło, dei porteghi de Francesco Muttoni.

Poco ciara se vede ła genexi e l'autografia de l'arco. Serte someja ła data de costrusion, fisà intel 1595 (15 ani drio ła morte de Paładio), l'identità de comitente, el cao venesia Giacomo Bragadin. Ło steso documentà łe xe łe richieste dei frati del santuario, risałienti al 1574-1576, che domanda a ła comunità on sostenjo finansiario par ła ristuturasion de l'intiero percorso de łe Scałete, ma njente prova che l'arco el fose ciapà rento dal proceso de rinovamento xenerałe, che d'altra parte gà investio anca l'isteso santuario.

Stesa roba inserta xe l'orixenałe configurasion de ł'arco, co imajni del XVII secoło che mostra nìce frontałi, ani drio spostà inte l'intradoso par ospitare l'Anunsiasion de Orazio Marinali.

Se vede benon el stanpo paładian e na riełaborasion del schema costutivo de l'Arco de Trajan (Ancona). Se vede anca tante sinbołoxie co l'Arco dei Gavi de Verona e l'Arco dei Sergi a PolaFranco Barbieri, Renato Cevese, Ritratto di una città, Angelo Colla editore, 2005, pag. 114-115.

 Notasion 

 Voxe corełade 
 Monte Berego
 Santuario de ła Madona de Monte Berego

 Altri projeti 

Categoria:Archi de trionfo
Categoria:Architeture de Vicensa
Categoria:Patrimoni de l'umanità in Itàlia